Национален отбор по киберсигурност,

**подкрепян от Министерството на електронното управление ви кани да участвате в квалификационните състезания. Станете част от отбора, който ще представя България – посетете сайтът на отбора https://ecsc-bg.eu**

# Кой може да участва в отбора?

В състезанието България ще представляват **10 човека**, български граждани, в две възрастови групи – **от 14 до 20 години и от 21 до 25 години**. В отбора също така ще има и резервен състав, който ще участва в тренировките и обученията наравно с основният.

# Как се извършва подбор на участниците в отбора?

**Основният състав**, както **и резервите**, ще бъдат подбрани чрез няколко **квалификационни рунда**, в които младите таланти ще трябва да се справят с редица казуси, задачи и предизвикателства в различни области на киберсигурността. **Квалификациите ще се проведат основно онлайн**, за да може да бъде осигурено възможно най-лесно участие. **Планирани са и няколко работни семинара за подготовка на желаещите,** като първите от тях вече са факт. След първоначалната квалификация ще бъде проведено окончателно пресяване за определяне на основен и резервен състав.

# Кой организира отбора?

Аспарух Гавраилов, Пресиан Янкулов, Пламен Калчев, Павел Георгиев и Евгени Събев са екипът-доброволци, който се грижат за подбора и обучението на младите български киберталанти и за цялата организация, свързана с участието на отбора в състезанията. Доброволците са български граждани, експерти по киберсигурност, които работят в големи международни компании. За целта административно е създадено сдружение с идеална цел. Министерство на електронното управление активно подпомага целия процес.

# Как ще се финансира отбора?

Отборът ще бъде финансиран от спонсори. Спонсорите ще осигурят средствата за пътуването на участниците до мястото на провеждане на състезанието, настаняването, както и самото провеждане на квалификациите.

# Кой и как организира състезанието?

**EU Cybersecurity Challenge** (<https://ecsc.eu/>) се организира от **ENISA** (Агенция на Европейския съюз за киберсигурност) с амбицията да предизвика най-големите млади таланти в областта на киберсигурността и киберзащитата в цяла Европа. До момента престижният киберфорум е имал седем издания, като всяко се е провело в различна европейска държава. Тазгодишното ще се проведе в периода **24-27 октомври 2023 г. в Норвегия.**

# Как да се включа?

Всеки, който има интерес може да следи информацията на сайта: <https://ecsc-bg.eu/> или да се включи в официалната комуникационна платформа на отбора в Discord, чрез следният линк: